title: Komisijas Īstenošanas regula (ES) 2019/149 (2019. gada 30. janvāris), ar ko attiecībā uz etiķa kā pamatvielas lietošanas nosacījumiem groza Īstenošanas regulas (ES) 2015/1108 un (ES) Nr. 540/2011 (Dokuments attiecas uz EEZ.)

text:
                  31.1.2019

                  LV

                  Eiropas Savienības Oficiālais Vēstnesis

                  L 27/20

         KOMISIJAS ĪSTENOŠANAS REGULA (ES) 2019/149
         (2019. gada 30. janvāris),
         ar ko attiecībā uz etiķa kā pamatvielas lietošanas nosacījumiem groza Īstenošanas regulas (ES) 2015/1108 un (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
         tā kā:

                     (1)

                     Komisijas Īstenošanas regula (ES) 2015/1108 (2) etiķi atļāva lietot par pamatvielu kā fungicīdu un baktericīdu un iekļāva Komisijas Īstenošanas regulas (ES) Nr. 540/2011 (3) C daļā.

                     (2)

                     2016. gada novembrī uzņēmums Charbonneaux-Brabant SA saskaņā ar Regulas (EK) Nr. 1107/2009 23. panta 3. punktu Komisijai iesniedza pieteikumu paplašināt etiķa lietošanu, atļaujot to lietot kā herbicīdu.

                     (3)

                     Komisija lūdza zinātnisku palīdzību Eiropas Pārtikas nekaitīguma iestādei (turpmāk “Iestāde”). 2017. gada 4. augustā Iestāde Komisiju iepazīstināja ar tehnisku ziņojumu par plašāku etiķa lietošanu augu aizsardzībā, proti, arī kā herbicīdu (4). Komisija Augu, dzīvnieku, pārtikas aprites un dzīvnieku barības pastāvīgā komitejai 2018. gada 23. oktobrī iesniedza šo pārskata ziņojumu un 2018. gada 12. decembrī – šīs regulas projektu.

                     (4)

                     Veiktajās pārbaudēs tika konstatēts, ka etiķi var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc etiķi būtu jāatļauj lietot kā herbicīdu. Tiek atļauts jauns etiķa lietojums, tāpēc ir pieņemami arī citi iespējami etiķa lietojumi, kas minēti pārskata ziņojuma jaunākajā redakcijā attiecībā uz etiķi. Tāpēc ir lietderīgi atsaukt pašreizējo ierobežojumu, kas minēto vielu ļauj lietot tikai kā fungicīdu un baktericīdu.

                     (5)

                     Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāievēro atsevišķi lietošanas nosacījumi.

                     (6)

                     Tāpēc Īstenošanas regulas (ES) 2015/1108 un (ES) Nr. 540/2011 būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2015/1108
            Īstenošanas regulas (ES) 2015/1108 I pielikumu groza tā, kā norādīts šīs regulas I pielikumā.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza tā, kā norādīts šīs regulas II pielikumā.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 30. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2015. gada 8. jūlija Īstenošanas regula (ES) 2015/1108, ar ko apstiprina pamatvielu etiķi saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 181, 9.7.2015., 75. lpp.).

            (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (4)  EFSA (Eiropas Pārtikas nekaitīguma iestāde), 2017. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide. pamatojošā EFSA publikācija, 2017: EN-1281. 42 lpp. doi:10.2903/sp.efsa.20 17. EN-1281.

            I PIELIKUMS
            Īstenošanas regulas (ES) 2015/1108 I pielikumā ierakstu piektajā slejā “Īpaši noteikumi” aizstāj ar šādu:

               “Etiķi izmanto saskaņā ar īpašajiem nosacījumiem, kas iekļauti pārskata ziņojuma secinājumos par etiķi (SANCO/12896/2014) un jo īpaši tā I un II papildinājumā.”

            II PIELIKUMS
            Īstenošanas regulas (ES) Nr. 540/2011 pielikumā ierakstu C daļas tabulas 5. rindas “Etiķis” sestajā slejā “Īpaši noteikumi” aizstāj ar šādu:

               “Etiķi izmanto saskaņā ar īpašajiem nosacījumiem, kas iekļauti pārskata ziņojuma secinājumos par etiķi (SANCO/12896/2014) un jo īpaši tā I un II papildinājumā.”


title: Komisijas Īstenošanas regula (ES) 2019/150 (2019. gada 30. janvāris), ar ko groza Īstenošanas regulu (ES) Nr. 686/2012 attiecībā uz ziņotāju dalībvalsti šādu darbīgo vielu novērtēšanai, kuras ietilpst augu aizsardzības līdzekļos: deltametrīns, diflufenikāns, epoksikonazols, fluoksastrobīns, protiokonazols un tebukonazols (Dokuments attiecas uz EEZ.)

text:
                  31.1.2019

                  LV

                  Eiropas Savienības Oficiālais Vēstnesis

                  L 27/23

         KOMISIJAS ĪSTENOŠANAS REGULA (ES) 2019/150
         (2019. gada 30. janvāris),
         ar ko groza Īstenošanas regulu (ES) Nr. 686/2012 attiecībā uz ziņotāju dalībvalsti šādu darbīgo vielu novērtēšanai, kuras ietilpst augu aizsardzības līdzekļos: deltametrīns, diflufenikāns, epoksikonazols, fluoksastrobīns, protiokonazols un tebukonazols
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 19. pantu,
         tā kā:

                     (1)

                     Ar Komisijas Īstenošanas regulu (ES) Nr. 686/2012 (2) par ziņotāju dalībvalsti dažu darbīgo vielu novērtēšanai, kuras ietilpst augu aizsardzības līdzekļos, tika iecelta Apvienotā Karaliste.

                     (2)

                     Apvienotā Karaliste 2017. gada 29. martā iesniedza paziņojumu par savu nodomu izstāties no Savienības saskaņā ar Līguma par Eiropas Savienību 50. pantu. No izstāšanās līguma spēkā stāšanās datuma vai – gadījumā, ja tāds līgums netiks noslēgts, – divus gadus pēc paziņošanas, t. i., no 2019. gada 30. marta, Apvienotajai Karalistei Līgumi vairs nebūs piemērojami, ja vien Eiropadome, vienojoties ar Apvienoto Karalisti, vienprātīgi nenolems šo termiņu pagarināt.

                     (3)

                     Izstāšanās līgumā, par kādu vienojušies sarunu vedēji, ir ietverta kārtība, kādā Savienības tiesību aktu noteikumi tiks piemēroti Apvienotajai Karalistei un tās iekšienē pēc dienas, kurā Līgumu piemērošana Apvienotajai Karalistei un tās iekšienē tiks pārtraukta. Ja minētais līgums stāsies spēkā, saskaņā ar minēto līgumu Savienības tiesību akti augu aizsardzības līdzekļu jomā uz Apvienoto Karalisti un tās iekšienē attieksies pārejas laikā un beigs attiekties pēc šā laika beigām. Saskaņā ar minēto līgumu pārejas laikā Apvienotā Karaliste nedrīkst būt vadošā iestāde riska novērtējumiem, pārbaudēm, apstiprinājumiem vai atļaujām Savienības līmenī vai dalībvalstu līmenī, kad tās šo darbu veic kopīgi, kā minēts citstarp Regulā (EK) Nr. 1107/2009.

                     (4)

                     Tāpēc jāuztic citām dalībvalstīm to darbīgo vielu novērtēšana, attiecībā uz kurām ziņotāja dalībvalsts ir Apvienotā Karaliste un kuru gadījumā ir sagaidāms, ka Eiropas Pārtikas nekaitīguma iestāde secinājumu neizdos līdz 2019. gada 29. martam. Attiecīgās darbīgās vielas ir deltametrīns, diflufenikāns, epoksikonazols, fluoksastrobīns, protiokonazols un tebukonazols.

                     (5)

                     Uzticot minēto novērtēšanu, pienākumu un darba sadalē starp dalībvalstīm būtu jānodrošina līdzsvars.

                     (6)

                     Attiecīgo darbīgo vielu novērtēšana tuvojas beigām un veicamā darba apjoms nebūs liels, tāpēc otrā ziņotāja dalībvalsts šai novērtēšanai nebūtu jāieceļ.

                     (7)

                     Tāpēc Īstenošanas regula (ES) Nr. 686/2012 būtu attiecīgi jāgroza.

                     (8)

                     Šī regula būtu jāpiemēro no 2019. gada 30. marta.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 686/2012 groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 30. marta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 30. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2012. gada 26. jūlija Īstenošanas regula (ES) Nr. 686/2012, ar ko atjaunošanas procedūras nolūkos dalībvalstīm sadala darbīgo vielu novērtēšanu (OV L 200, 27.7.2012., 5. lpp.).

            PIELIKUMS
            Īstenošanas regulas (ES) Nr. 686/2012 pielikumu groza šādi:

                        1)

                        A daļu groza šādi:

                                    a)

                                    ierakstu par deltametrīnu aizstāj ar šādu:

                                                Darbīgā viela

                                                Ziņotāja dalībvalsts

                                                Otrā ziņotāja dalībvalsts

                                                “Deltametrīns

                                                AT”;

                                    b)

                                    ierakstu par diflufenikānu aizstāj ar šādu:

                                                Darbīgā viela

                                                Ziņotāja dalībvalsts

                                                Otrā ziņotāja dalībvalsts

                                                “Diflufenikāns

                                                CZ”;

                                    c)

                                    ierakstu par fluoksastrobīnu aizstāj ar šādu:

                                                Darbīgā viela

                                                Ziņotāja dalībvalsts

                                                Otrā ziņotāja dalībvalsts

                                                “Fluoksastrobīns

                                                DE”;

                                    d)

                                    ierakstu par protiokonazolu aizstāj ar šādu:

                                                Darbīgā viela

                                                Ziņotāja dalībvalsts

                                                Otrā ziņotāja dalībvalsts

                                                “Protiokonazols

                                                PL”;

                        2)

                        B daļu groza šādi:

                                    a)

                                    ierakstu par epoksikonazolu aizstāj ar šādu:

                                                Darbīgā viela

                                                Ziņotāja dalībvalsts

                                                Otrā ziņotāja dalībvalsts

                                                “Epoksikonazols

                                                PL”;

                                    b)

                                    ierakstu par tebukonazolu aizstāj ar šādu:

                                                Darbīgā viela

                                                Ziņotāja dalībvalsts

                                                Otrā ziņotāja dalībvalsts

                                                “Tebukonazols

                                                DK”


title: Komisijas Īstenošanas regula (ES) 2019/151 (2019. gada 30. janvāris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno apstiprinājumu darbīgajai vielai Clonostachys rosea (celms J1446) kā zema riska darbīgai vielai un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  31.1.2019

                  LV

                  Eiropas Savienības Oficiālais Vēstnesis

                  L 27/26

         KOMISIJAS ĪSTENOŠANAS REGULA (ES) 2019/151
         (2019. gada 30. janvāris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno apstiprinājumu darbīgajai vielai Clonostachys rosea (celms J1446) kā zema riska darbīgai vielai un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar tās 20. panta 1. punktu,
         tā kā:

                     (1)

                     Komisijas Direktīva 2005/2/EK (2)
                        Clonostachys rosea celmu J1446 ar tā iepriekšējo taksonomisko nosaukumu Gliocladium catenulatum (celms J1446) kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

                     (3)

                     Īstenošanas regulas (ES) Nr. 540/2011 pielikuma A daļā norādītais darbīgās vielas Clonostachys rosea (celms J1446) apstiprinājums zaudē spēku 2019. gada 31. jūlijā.

                     (4)

                     Uzņēmums Verdera Oy (“pieprasījuma iesniedzējs”) Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem iesniedza pieteikumu uz Clonostachys rosea (celms J1446) apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2016. gada 6. jūlijā iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                     (8)

                     2017. gada 21. jūnijā Iestāde paziņoja Komisijai savu secinājumu (6) par to, vai sagaidāms, ka Clonostachys rosea celms J1446 atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2017. gada 11. decembrī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar ziņojuma projektu par Clonostachys rosea celma J1446 apstiprinājuma atjaunošanu.

                     (9)

                     Pieteikuma iesniedzējam tika dota iespēja par atjaunošanas ziņojumu iesniegt komentārus.

                     (10)

                     Par vismaz viena Clonostachys rosea celmu J1446 saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji. Tāpēc ir lietderīgi atjaunot Clonostachys rosea celma J1446 apstiprinājumu.

                     (11)

                        Clonostachys rosea celma J1446 apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīviem lietojumiem, tomēr neierobežo lietojumus, kādiem Clonostachys rosea celmu J1446 saturoši augu aizsardzības līdzekļi var tikt atļauti. Tādēļ ir lietderīgi nesaglabāt ierobežojumu, kas minēto vielu ļauj lietot tikai par fungicīdu.

                     (12)

                     Komisija turklāt uzskata, ka atbilstīgi Regulas (EK) Nr. 1107/2009 22. pantam Clonostachys rosea celms J1446 ir zema riska darbīgā viela. Clonostachys rosea celms J1446 nav bažas izraisoša viela un atbilst Regulas (EK) Nr. 1107/2009 II pielikuma 5. punkta nosacījumiem.

                     (13)

                     Tāpēc ir lietderīgi atjaunot apstiprinājumu Clonostachys rosea (celms J1446) kā zema riska vielai.

                     (14)

                     Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir nepieciešams iekļaut zināmus nosacījumus.

                     (15)

                     Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.

                     (16)

                     Ar Komisijas Īstenošanas regulu (ES) 2018/917 (7)
                        Clonostachys rosea celma J1446 apstiprinājuma termiņš tika pagarināts līdz 2019. gada 31. jūlijam, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā, ka lēmums par atjaunošanu ir pieņemts pirms šā pagarinātā termiņa beigām, šo regulu piemēro no 2019. gada 1. aprīļa.

                     (17)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Darbīgo vielu Clonostachys rosea (celms J1446), kura norādīta I pielikumā, apstiprina atkārtoti un ar minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas datums
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. aprīļa.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 30. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2005. gada 19. janvāra Direktīva 2005/2/EK, ar ko groza Padomes Direktīvu 91/414/EEK, lai iekļautu Ampelomyces quisqualis un Gliocladium catenulatum kā aktīvās vielas (OV L 20, 22.1.2005., 15. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2016; 14(7):4517, 16 lpp. Pieejams tiešsaistē www.efsa.europa.eu.

            (7)  Komisijas 2018. gada 27. jūnija Īstenošanas regula (ES) 2018/917, ar ko attiecībā uz apstiprinājuma perioda pagarināšanu darbīgajām vielām alfa-cipermetrīnam, beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, karvonam, hlorprofāmam, ciazofamīdam, desmedifamam, dimetoātam, dimetomorfam, dikvatam, etefonam, etoprofosam, etoksazolam, famoksadonam, fenamidonam, fenamifosam, flumioksazīnam, fluoksastrobīnam, folpetam, foramsulfuronam, formetanātam, Gliocladium catenulatum celmam J1446, izoksaflutolam, metalaksilam-M, metiokarbam, metoksifenozīdam, metribuzīnam, milbemektīnam, oksasulfuronam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam, pimetrozīnam un S-metolahloram groza Īstenošanas regulu (ES) Nr. 540/2011 (OV L 163, 28.6.2018., 13. lpp.).

            I PIELIKUMS

                        Vispārpieņemtais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma beigu datums

                        Īpaši noteikumi

                           Clonostachys rosea celms J1446
                        Numurs Vācijas Mikroorganismu un šūnu kultūru (DSMZ) kultūru kolekcijā: DSM 9212

                        Neattiecas

                        Neattiecas
                        Gliotoksīna saturs: maks. 50 μg/kg tehniskajā MCPA.

                        2019. gada 1. aprīlis

                        2034. gada 31. marts

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, tiek ņemti vērā apstiprinājuma atjaunošanas ziņojumā par Clonostachys rosea celmu J1446 izteiktie secinājumi un jo īpaši tā I un II papildinājums.
                        Šajā vispārējā novērtējumā dalībvalstis īpašu uzmanību pievērš:

                                    —

                                    tā rūpnieciskajā ražošanā iegūtā tehniskā materiāla specifikācijai, ko satur augu aizsardzības līdzekļi,

                                    —

                                    operatoru un strādnieku aizsardzībai, ņemot vērā, ka mikroorganismus uzskata par potenciāliem sensibilizatoriem, un nodrošinot, lai lietošanas noteikumos būtu paredzēts, ka ir jāizmanto pienācīgi individuālās aizsardzības līdzekļi,

                                    —

                                    nesen publiskotā zinātniskajā literatūrā pieejamiem pētījumiem vai informācijai par Clonostachys rosea celma J1446 antimikotisko uzņēmību.

                              Ražotājs garantē precīzi uzturētus vides apstākļus un kvalitātes kontroles analīzi ražošanas procesa laikā, lai nodrošinātu, ka netiek pārsniegti mikrobiālā piesārņojuma limiti, kas minēti darba dokumentā SANCO/12116/2012 (2).
                        Lietošanas nosacījumos vajadzības gadījumā ietver riska mazināšanas pasākumus.

               (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā svītro 98. ierakstu par Gliocladium catenulatum celmu J1446;

                        2)

                        D daļā iekļauj šādu ierakstu:

                                    “15

                                       Clonostachys rosea celms J1446
                                    Numurs Vācijas Mikroorganismu un šūnu kultūru (DSMZ) kultūru kolekcijā: DSM 9212

                                    Neattiecas

                                    Neattiecas
                                    Gliotoksīna saturs: maks. 50 μg/kg tehniskajā MCPA.

                                    2019. gada 1. aprīlis

                                    2034. gada 31. marts

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, tiek ņemti vērā apstiprinājuma atjaunošanas ziņojumā par Clonostachys rosea celmu J1446 izteiktie secinājumi un jo īpaši tā I un II papildinājums.
                                    Šajā vispārējā novērtējumā dalībvalstis īpašu uzmanību pievērš:

                                                —

                                                tā rūpnieciskajā ražošanā iegūtā tehniskā materiāla specifikācijai, ko satur augu aizsardzības līdzekļi,

                                                —

                                                operatoru un strādnieku aizsardzībai, ņemot vērā, ka mikroorganismus uzskata par potenciāliem sensibilizatoriem, un nodrošinot, lai lietošanas noteikumos būtu paredzēts, ka ir jāizmanto pienācīgi individuālās aizsardzības līdzekļi,

                                                —

                                                nesen publiskotā zinātniskajā literatūrā pieejamiem pētījumiem vai informācijai par Clonostachys rosea celma J1446 antimikotisko uzņēmību.

                                          Ražotājs garantē precīzi uzturētus vides apstākļus un kvalitātes kontroles analīzi ražošanas procesa laikā, lai nodrošinātu, ka netiek pārsniegti mikrobiālā piesārņojuma limiti, kas minēti darba dokumentā SANCO/12116/2012 (*1).
                                    Lietošanas nosacījumos vajadzības gadījumā ietver riska mazināšanas pasākumus.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”


title: Komisijas Īstenošanas regula (ES) 2019/295 (2019. gada 20. februāris), ar ko Īstenošanas regulu (ES) Nr. 1011/2014 groza attiecībā uz izmaiņām maksājuma pieteikuma, tostarp papildu informācijas par finanšu instrumentiem, paraugā un pārskatu paraugā

text:
                  21.2.2019

                  LV

                  Eiropas Savienības Oficiālais Vēstnesis

                  L 50/1

         KOMISIJAS ĪSTENOŠANAS REGULA (ES) 2019/295
         (2019. gada 20. februāris),
         ar ko Īstenošanas regulu (ES) Nr. 1011/2014 groza attiecībā uz izmaiņām maksājuma pieteikuma, tostarp papildu informācijas par finanšu instrumentiem, paraugā un pārskatu paraugā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), un jo īpaši tās 41. panta 4. punktu, 131. panta 6. punktu un 137. panta 3. punktu,
         tā kā:

                     (1)

                     Saskaņā ar Regulas (ES) Nr. 1303/2013 131. panta 6. punktu Komisijas Īstenošanas regulas (ES) Nr. 1011/2014 (2) VI pielikumā ir sniegts maksājuma pieteikuma, tostarp papildu informācijas par finanšu instrumentiem, paraugs. Attiecībā uz avansa maksājumiem, kas veikti saistībā ar valsts atbalstu, minētā pielikuma 2. papildinājumā ir precizētas maksājumu pieteikumos iekļaujamās summas, kuras maksātas kā šādi avansi un kuras pēc tam sedz vai nesedz izdevumi, ko atbalsta saņēmēji konkrētā laikposmā izmaksājuši.

                     (2)

                     Ar Eiropas Parlamenta un Padomes Regulu (ES, Euratom) 2018/1046 (3) tika grozīta Regulā (ES) Nr. 1303/2013 sniegtā “saņēmēja” definīcija. Ar to grozīts arī Regulas (ES) Nr. 1303/2013 131. panta 3. punkts, kas tagad nosaka, ka attiecībā uz valsts atbalstu, publisko ieguldījumu, kas atbilst maksājuma pieteikumā iekļautajiem izdevumiem, atbalsta saņēmējiem izmaksā vai nu struktūra, kas piešķir atbalstu, vai arī – ja dalībvalstis ir nolēmušas, ka atbalsta saņēmējs ir struktūra, kas piešķir atbalstu, ievērojot minētās regulas 2. panta 10. punkta a) apakšpunktu, – atbalsta saņēmējs struktūrai, kas saņem atbalstu. Šo izmaiņu dēļ attiecīgi būtu jāgroza Īstenošanas regulas (ES) Nr. 1011/2014 VI pielikuma 2. papildinājums.

                     (3)

                     Saskaņā ar Regulas (ES) Nr. 1303/2013 137. panta 3. punktu Īstenošanas regulas (ES) Nr. 1011/2014 VII pielikumā ir sniegts pārskatu paraugs. Attiecībā uz avansa maksājumiem, kas veikti saistībā ar valsts atbalstu, minētā pielikuma 7. papildinājumā ir precizētas pārskatos iekļaujamās summas, kuras maksātas kā šādi avansi un kuras pēc tam sedz vai nesedz izdevumi, ko atbalsta saņēmēji konkrētā laikposmā izmaksājuši.

                     (4)

                     Attiecībā uz atbilstīgo izdevumu kopējo summu, kas iegrāmatota sertifikācijas iestādes uzskaites sistēmās un ir tikusi iekļauta maksājumu pieteikumos, Regulas (ES) Nr. 1303/2013 137. panta 1. punkta a) apakšpunktā ietverta atsauce uz tās pašas regulas 131. pantu. Minētās regulas 131. panta 3. punktā veikto izmaiņu dēļ attiecīgi būtu jāgroza arī Īstenošanas regulas (ES) Nr. 1011/2014 VII pielikuma 7. papildinājums.

                     (5)

                     Lai nodrošinātu juridisko noteiktību un līdz minimumam samazinātu pretrunu iespējamību starp grozītajiem noteikumiem Regulā (ES) Nr. 1303/2013, ko piemēro no 2018. gada 2. augusta vai agrāka datuma saskaņā ar Regulas (ES, Euratom) 2018/1046 282. pantu, un šīs regulas noteikumiem, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (6)

                     Šajā regulā noteiktie pasākumi ir saskaņā ar Eiropas Strukturālo un investīciju fondu koordinācijas komitejas atzinumu.

                     (7)

                     Tāpēc Īstenošanas regula (ES) Nr. 1011/2014 būtu attiecīgi jāgroza,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 1011/2014 VI un VII pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 320. lpp.

            (2)  Komisijas 2014. gada 22. septembra Īstenošanas regula (ES) Nr. 1011/2014, ar ko paredz sīki izstrādātus noteikumus, lai īstenotu Eiropas Parlamenta un Padomes Regulu (ES) Nr. 1303/2013 attiecībā uz paraugiem, saskaņā ar kuriem iesniedz noteiktu informāciju Komisijai, un sīki izstrādātiem noteikumiem saistībā ar informācijas apmaiņu starp atbalsta saņēmējiem un vadošajām iestādēm, sertifikācijas iestādēm, revīzijas iestādēm un starpniekstruktūrām (OV L 286, 30.9.2014., 1. lpp.).

            (3)  Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

            PIELIKUMS
            VI un VII pielikumu groza šādi:

                        1)

                        regulas VI pielikuma 2. papildinājumu groza šādi:

                                    a)

                                    B slejas virsrakstu aizstāj ar šādu:
                                    “Summa, kas trīs gados pēc avansa izmaksas segta ar izdevumiem, ko izmaksājis atbalsta saņēmējs, vai arī – ja dalībvalstis ir nolēmušas, ka atbalsta saņēmējs ir struktūra, kas sniedz atbalstu, ievērojot Regulas (ES) Nr. 1303/2013 2. panta 10. punkta a) apakšpunktu, – ko izmaksājusi struktūra, kas saņem atbalstu”;

                                    b)

                                    C slejas virsrakstu aizstāj ar šādu:
                                    “Summa, kura nav segta ar izdevumiem, ko izmaksājuši atbalsta saņēmēji, vai arī – ja dalībvalstis ir nolēmušas, ka atbalsta saņēmējs ir struktūra, kas sniedz atbalstu, ievērojot Regulas (ES) Nr. 1303/2013 2. panta 10. punkta a) apakšpunktu, – ko izmaksājusi struktūra, kas saņem atbalstu, un attiecībā uz kuru vēl nav pagājis trīs gadu laikposms”;

                        2)

                        regulas VII pielikuma 7. papildinājumu groza šādi:

                                    a)

                                    B slejas virsrakstu aizstāj ar šādu:
                                    “Summa, kas trīs gados pēc avansa izmaksas segta ar izdevumiem, ko izmaksājis atbalsta saņēmējs, vai arī – ja dalībvalstis ir nolēmušas, ka atbalsta saņēmējs ir struktūra, kas sniedz atbalstu, ievērojot Regulas (ES) Nr. 1303/2013 2. panta 10. punkta a) apakšpunktu, – ko izmaksājusi struktūra, kas saņem atbalstu”;

                                    b)

                                    C slejas virsrakstu aizstāj ar šādu:
                                    “Summa, kura nav segta ar izdevumiem, ko izmaksājuši atbalsta saņēmēji, vai arī – ja dalībvalstis ir nolēmušas, ka atbalsta saņēmējs ir struktūra, kas sniedz atbalstu, ievērojot Regulas (ES) Nr. 1303/2013 2. panta 10. punkta a) apakšpunktu, – ko izmaksājusi struktūra, kas saņem atbalstu, un attiecībā uz kuru vēl nav pagājis trīs gadu laikposms”.


title: Komisijas Īstenošanas regula (ES) 2019/296 (2019. gada 20. februāris), ar ko labo dažu valodu versijas Īstenošanas regulai (ES) 2016/2286, kurā izklāstīti detalizēti noteikumi par godīgas izmantošanas politikas piemērošanu un mazumtirdzniecības viesabonēšanas papildmaksas atcelšanas ilgtspējas novērtēšanas metodiku un viesabonēšanas pakalpojumu sniedzēja pieteikumu uz novērtējumu (Dokuments attiecas uz EEZ.)

text:
                  21.2.2019

                  LV

                  Eiropas Savienības Oficiālais Vēstnesis

                  L 50/4

         KOMISIJAS ĪSTENOŠANAS REGULA (ES) 2019/296
         (2019. gada 20. februāris),
         ar ko labo dažu valodu versijas Īstenošanas regulai (ES) 2016/2286, kurā izklāstīti detalizēti noteikumi par godīgas izmantošanas politikas piemērošanu un mazumtirdzniecības viesabonēšanas papildmaksas atcelšanas ilgtspējas novērtēšanas metodiku un viesabonēšanas pakalpojumu sniedzēja pieteikumu uz novērtējumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 13. jūnija Regulu (ES) Nr. 531/2012 par viesabonēšanu publiskajos mobilo sakaru tīklos Savienībā (1) un jo īpaši tās 6.d panta 1. punktu,
         konsultējusies ar Eiropas Elektronisko komunikāciju regulatoru iestādi,
         tā kā:

                     (1)

                     Komisijas Īstenošanas regulas (ES) 2016/2286 (2) nīderlandiešu, grieķu un portugāļu valodas versijā ir kļūda 4. panta 2. punkta pirmajā daļā attiecībā uz to, kā aprēķina datu sakaru viesabonēšanas mazumtirdzniecības pakalpojumu minimālo apjomu, kuru viesabonentam ir jābūt iespējai patērēt, sporādiski ceļojot pa Savienību, gadījumos, kad viesabonēšanas pakalpojumu sniedzējs piemēro godīgas izmantošanas politiku.

                     (2)

                     Tāpēc Īstenošanas regulas (ES) 2016/2286 nīderlandiešu, grieķu un portugāļu valodas versijas ir attiecīgi jālabo. Tas neskar pārējo valodu versijas.

                     (3)

                     Šajā regulā paredzētie pasākumi ir saskaņā ar Sakaru komitejas atzinumu,

               IR PIEŅĒMUSI ŠO REGULU.

            1. pants

               (neattiecas uz latviešu valodas versiju)

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 172, 30.6.2012., 10. lpp.

            (2)  Komisijas 2016. gada 15. decembra Īstenošanas regula (ES) 2016/2286, kurā izklāstīti detalizēti noteikumi par godīgas izmantošanas politikas piemērošanu un mazumtirdzniecības viesabonēšanas papildmaksas atcelšanas ilgtspējas novērtēšanas metodiku un viesabonēšanas pakalpojumu sniedzēja pieteikumu uz novērtējumu (OV L 344, 17.12.2016., 46. lpp.).


title: Komisijas Īstenošanas regula (ES) 2019/298 (2019. gada 20. februāris), ar ko Regulas (EK) Nr. 798/2008 I pielikumā to trešo valstu, teritoriju, zonu vai nodalījumu sarakstā, no kurām atļauts importēt Savienībā vai tranzītā caur to pārvadāt konkrētas mājputnu izcelsmes preces, groza ierakstus par Baltkrieviju, Bosniju un Hercegovinu un Japānu (Dokuments attiecas uz EEZ.)

text:
                  21.2.2019

                  LV

                  Eiropas Savienības Oficiālais Vēstnesis

                  L 50/20

         KOMISIJAS ĪSTENOŠANAS REGULA (ES) 2019/298
         (2019. gada 20. februāris),
         ar ko Regulas (EK) Nr. 798/2008 I pielikumā to trešo valstu, teritoriju, zonu vai nodalījumu sarakstā, no kurām atļauts importēt Savienībā vai tranzītā caur to pārvadāt konkrētas mājputnu izcelsmes preces, groza ierakstus par Baltkrieviju, Bosniju un Hercegovinu un Japānu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
         ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
         tā kā:

                     (1)

                     Komisijas Regulā (EK) Nr. 798/2008 (3) ir izklāstītas veterinārās sertifikācijas prasības mājputnu un mājputnu produktu (“preču”) importam Savienībā un pārvadāšanai tranzītā caur to, arī uzglabāšanai tranzīta laikā. Tajā noteikts, ka preces importēt Savienībā un pārvadāt tranzītā caur to atļauts vienīgi no tām trešām valstīm, teritorijām, zonām vai nodalījumiem, kas norādīti regulas I pielikuma 1. daļas tabulas 1. un 3. slejā.

                     (2)

                     Komisijas Īstenošanas regulas (ES) 2015/2258 (4) pielikuma tabulā ieraksts par Baltkrieviju attiecas vienīgi uz atļauju tranzītā caur Lietuvu pārvadāt olas un olu produktus, bet mājputnu gaļa tur nav minēta. Tajā pašā laikā Regulas (EK) Nr. 798/2008 18. panta 2. punkts un papildu garantijas minētās regulas I pielikuma 1. daļas tabulas 5. slejas ierakstā par Baltkrieviju atļauj tranzītā caur Lietuvu pārvadāt olas, olu produktus un mājputnu gaļu. Tāpēc ieraksts par Baltkrieviju Regulas (EK) Nr. 798/2008 I pielikuma 1. daļas tabulā būtu jāgroza, lai norādītu olu, olu produktu un mājputnu gaļas tranzītu.

                     (3)

                     Bosnija un Hercegovina lūdza atļaut mājputnu gaļas importu Savienībā un tranzītu caur to un iesniedza attiecīgo informāciju. Komisija Bosnijā un Hercegovinā veica revīziju, lai izvērtētu, kā darbojas dzīvnieku veselības kontrole mājputnu gaļai, ko paredzēts eksportēt uz Savienību. Ņemot vērā minētās revīzijas labvēlīgo rezultātu, minēto trešo valsti ir lietderīgi iekļaut Regulas (EK) Nr. 798/2008 I pielikuma 1. daļas tabulā.

                     (4)

                     Japāna lūdza atļaut olu un olu produktu importu Savienībā un tranzītu caur to un iesniedza attiecīgo informāciju. Komisija Japānā veica revīziju, lai izvērtētu, kā darbojas dzīvnieku veselības kontrole olām un olu produktiem, ko paredzēts eksportēt uz Savienību. Ņemot vērā minētās revīzijas labvēlīgo rezultātu, minēto trešo valsti ir lietderīgi iekļaut Regulas (EK) Nr. 798/2008 I pielikuma 1. daļas tabulā.

                     (5)

                     Japāna Komisijai iesniedza Salmonella kontroles programmas attiecībā uz Gallus gallus dējējputnu saimēm. Tika konstatēts, ka minētās kontroles programmas sniedz garantijas, kas līdzvērtīgas Eiropas Parlamenta un Padomes Regulā (EK) Nr. 2160/2003 (5) noteiktajām garantijām, un šīs programmas tika apstiprinātas. Tāpēc Japānai būtu jāatļauj Savienībā importēt A kvalitātes klases olas un Regulas (EK) Nr. 798/2008 I pielikuma 1. daļas tabulas ierakstā par Japānu nevajadzētu būt nekādam aizliegumam attiecībā uz minēto preci.

                     (6)

                     Tāpēc Regulas (EK) Nr. 798/2008 I pielikums būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 18, 23.1.2003., 11. lpp.

            (2)  OV L 343, 22.12.2009., 74. lpp.

            (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

            (4)  Komisijas 2015. gada 4. decembra Īstenošanas regula (ES) 2015/2258, ar ko Regulu (EK) Nr. 798/2008 groza attiecībā uz tādu atsevišķu sūtījumu importu un tranzītu, kuros ir mazāk nekā 20 mājputnu (izņemot skrējējputnus), to inkubējamo olu un diennakti vecu cāļu vienību (OV L 321, 5.12.2015., 23. lpp.).

            (5)  Eiropas Parlamenta un Padomes 2003. gada 17. novembra Regula (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (OV L 325, 12.12.2003., 1. lpp.).

            PIELIKUMS
            Regulas (EK) Nr. 798/2008 I pielikuma 1. daļu groza šādi:

                        1)

                        starp ierakstu par Austrāliju un ierakstu par Brazīliju iekļauj šādu ierakstu par Bosniju un Hercegovinu:

                                    Trešās valsts vai teritorijas ISO kods un nosaukums

                                    Trešās valsts, teritorijas, zonas vai nodalījuma kods

                                    Trešās valsts, teritorijas, zonas vai nodalījuma apraksts

                                    Veterinārais sertifikāts

                                    Īpaši nosacījumi

                                    Īpaši nosacījumi

                                    Putnu gripas uzraudzības statuss

                                    Putnu gripas vakcinācijas statuss

                                    Salmonellu kontroles statuss (6)

                                    Paraugs(-i)

                                    Papildu garantijas

                                    Noslēguma datums (1)

                                    Sākuma datums (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    “BA – Bosnija un Hercegovina

                                    BA-0

                                    Visa valsts

                                    POU”

                        2)

                        ierakstu par Baltkrieviju aizstāj ar šādu:

                                    Trešās valsts vai teritorijas ISO kods un nosaukums

                                    Trešās valsts, teritorijas, zonas vai nodalījuma kods

                                    Trešās valsts, teritorijas, zonas vai nodalījuma apraksts

                                    Veterinārais sertifikāts

                                    Īpaši nosacījumi

                                    Īpaši nosacījumi

                                    Putnu gripas uzraudzības statuss

                                    Putnu gripas vakcinācijas statuss

                                    Salmonellu kontroles statuss (6)

                                    Paraugs(-i)

                                    Papildu garantijas

                                    Noslēguma datums (1)

                                    Sākuma datums (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    “BY – Baltkrievija

                                    BY-0

                                    Visa valsts

                                    EP, E, POU
                                    (visi trīs tikai tranzītam caur Lietuvu)

                                    IX”

                        3)

                        starp ierakstu par Islandi un ierakstu par Korejas Republiku iekļauj šādu ierakstu par Japānu:

                                    Trešās valsts vai teritorijas ISO kods un nosaukums

                                    Trešās valsts, teritorijas, zonas vai nodalījuma kods

                                    Trešās valsts, teritorijas, zonas vai nodalījuma apraksts

                                    Veterinārais sertifikāts

                                    Īpaši nosacījumi

                                    Īpaši nosacījumi

                                    Putnu gripas uzraudzības statuss

                                    Putnu gripas vakcinācijas statuss

                                    Salmonellu kontroles statuss (6)

                                    Paraugs(-i)

                                    Papildu garantijas

                                    Noslēguma datums (1)

                                    Sākuma datums (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    “JP – Japāna

                                    JP-0

                                    Visa valsts

                                    EP, E”